
  
DR.30.9.2013 147  

 
Pada tahun 2007 pihak kementerian melalui Jabatan Pengaliran dan Saliran 

Malaysia (JPS) telah mengambil inisiatif menjalankan kajian bagi mengatasi masalah banjir 
kilat di kawasan tersebut. Hasil kajian tersebut mencatatkan pembinaan dua buah kolam 
takungan untuk mengatasi masalah banjir kilat di kawasan tersebut. Pihak JPS telah 
mengambil langkah susulan dengan membina kolam takungan fasa 1 yang mana telah 
disiapkan pada bulan Februari 2009 dengan keluasan 21 ribu meter persegi untuk 
menampung kapasiti tanggungan air sebanyak 50 ribu meter padu. 

Kolam takungan fasa 2 pula telah siap dibina pada bulan Mac 2010 dengan 
keluasan 41 ribu meter persegi untuk menampung kapasiti 100 ribu meter padu simpanan 
air. Di samping itu pihak JPS juga telah menaik taraf sistem saliran di tepi jalan utama Johor 
Bahru hingga Ayer Hitam di hadapan Taman Nam Park pada tahun 2010 yang berfungsi 
mengalirkan air larian permukaan. Dengan siap terbinanya dua buah kolam takungan dan 
projek menaik taraf sistem saliran ini telah dapat membantu mengurangkan risiko banjir kilat 
di kawasan tersebut. 

Saya mengucapkan terima kasih lah dan mengalu-alukan pengakuan Ahli Yang 
Berhormat Kulai yang mengatakan bahawa masalah ini bertambah baik selepas projek 
menaik taraf sistem saliran dan kolam takungan tersebut di siapkan. Inilah antara komitmen 
Kerajaan Persekutuan yang sentiasa prihatin dan mempunyai keazaman untuk mengatasi 
masalah banjir yang berlaku di seluruh negara termasuklah di kawasan Parlimen Kulai 
berdasarkan kepada keupayaan kewangan negara. Walau bagaimanapun, sistem saliran 
yang telah sempurna di bina memerlukan pengendalian dan penyelenggaraan yang 
berterusan untuk menjamin fungsinya. Dalam hal ini, pihak Kerajaan Negeri Johor dan 
Majlis Perbandaran Kulai perlu mainkan peranan bersama untuk melaksanakan kerja-kerja 
penyelenggaraan berjadual termasuk pembersihan, kutipan sampah sarap yang 
menghalang aliran air yang berpotensi menyebabkan limpahan banjir kilat selepas berlaku 
hujan lebat. 

Tuan Pengerusi, berhubung aduan Ahli Yang Berhormat Kulai bahawa banjir kilat 
masih berlaku pada 18 Ogos tahun ini. Ia sebenarnya bukanlah merupakan banjir kilat 
tetapi adalah limpahan air berlebihan yang berlaku pada hari tersebut di akibatkan hujan 
lebat yang luar biasa. Limpahan air tersebut di sebabkan sistem perparitan dan 
pembetungan yang bersaiz kecil yang tidak dapat menampung kuantiti air untuk di alirkan 
ke parit besar sebelum di alirkan ke sungai Skudai. 

Pembinaan lencongan untuk melancarkan aliran air sepanjang 280 meter yang 
melibatkan kerja-kerja pipe packing atau pun paip konkrit berkembar dengan saiz 1.2 meter 

garis pusat termasuk kerja-kerja pengalihan utiliti seperti paip bekalan air dan kabel 
komunikasi akan dilaksanakan oleh JPS pada tahun 2014 Yang Berhormat, sehingga 2015 
dengan anggaran kos 3.5 juta tertakluk kepada kelulusan peruntukan yang akan diperoleh 
kelak. Bagi menjawab dakwaan Ahli Yang Berhormat Kulai bahawa terdapat satu kematian 
pada hari tersebut. Ingin saya memaklumkan bahawa kematian seorang individu tersebut 
tidak dapat di sahkan kerana JPS tidak menerima sebarang laporan rasmi daripada pihak 
media atau pun polis. 

Tuan Pengerusi, saya menyangkal dakwaan Ahli Yang Berhormat Kulai yang 
mengatakan bahawa kerajaan tidak memberi perhatian terhadap banjir kilat. Untuk 
makluman Dewan yang mulia ini, sebenarnya pihak kerajaan memang menjalankan kerja-
kerja penyelenggaraan secara berkala bagi memastikan sistem saliran dapat mengalirkan 
air dengan sempurna. Termasuk kerja-kerja memotong rumput dan membersihkan sampah 
sarap sekurang-kurangnya pada kadar kekerapan sekali setahun, itu memang dibuat.  

Selain daripada itu, kerja-kerja menaik taraf kolam takungan fasa 2 yang 
melibatkan pembersihan pemendapan kelodak, mendalam dan melebarkan kolam takungan 
untuk meningkatkan kapasiti kolam serta membawa keluar segala jenis halangan seperti 
sampah yang ada termasuk membina semula perangkap sampah telah di jalankan bermula 
pada 29 Julai 2013. Dijangka siap pada akhir September 2013 dengan kos berjumlah 
RM420,000. Di samping itu, kerja-kerja pengindahan juga dilaksanakan untuk memelihara 
kolam takungan tersebut dengan menyediakan persekitaran yang lebih baik untuk di jadikan 
kawasan riadah.  



Pada tahun 2007 pihak kementerian melalui Jabatan Pengaliran dan Saliran. Malaysia (JPS) telah mengambil inisiatif menjalankan kajian bagi mengatasi masalah banjir kilat di kawasan tersebut. Hasil kajian tersebut mencatatkan pembinaan dua buah kolam takungan untuk mengatasi masalah banjir kilat di kawasan tersebut. Pihak JPS telah mengambil langkah susulan dengan membina kolam takungan fasa 1 yang mana telah disiapkan pada bulan Februari 2009 dengan keluasan 21 ribu meter persegi untuk menampung kapasiti tanggungan air sebanyak 50 ribu meter padu. Kolam takungan fasa 2 pula telah siap dibina pada bulan Mac 2010 dengan keluasan 41 ribu meter persegi untuk menampung kapasiti 100 ribu meter padu simpanan air. Di samping itu pihak JPS juga telah menaik taraf sistem saliran di tepi jalan utama Johor Bahru hingga Ayer Hitam di hadapan Taman Nam Park pada tahun 2010 yang berfungsi mengalirkan air larian permukaan. Dengan siap terbinanya dua buah kolam takungan dan projek menaik taraf sistem saliran ini telah dapat membantu mengurangkan risiko banjir kilat di kawasan tersebut. Saya mengucapkan terima kasih lah dan mengalu-alukan pengakuan Ahli Yang Berhormat Kulai yang mengatakan bahawa masalah ini bertambah baik selepas projek menaik taraf sistem saliran dan kolam takungan tersebut di siapkan. Inilah antara komitmen Kerajaan Persekutuan yang sentiasa prihatin dan mempunyai keazaman untuk mengatasi masalah banjir yang berlaku di seluruh negara termasuklah di kawasan Parlimen Kulai berdasarkan kepada keupayaan kewangan negara. Walau bagaimanapun, sistem saliran yang telah sempurna di bina memerlukan pengendalian dan penyelenggaraan yang berterusan untuk menjamin fungsinya. Dalam hal ini, pihak Kerajaan Negeri Johor dan Majlis Perbandaran Kulai perlu mainkan peranan bersama untuk melaksanakan kerja-kerja penyelenggaraan berjadual termasuk pembersihan, kutipan sampah sarap yang menghalang aliran air yang berpotensi menyebabkan limpahan banjir kilat selepas berlaku hujan lebat. Tuan Pengerusi, berhubung aduan Ahli Yang Berhormat Kulai bahawa banjir kilat masih berlaku pada 18 Ogos tahun ini. Ia sebenarnya bukanlah merupakan banjir kilat tetapi adalah limpahan air berlebihan yang berlaku pada hari tersebut di akibatkan hujan lebat yang luar biasa. Limpahan air tersebut di sebabkan sistem perparitan dan pembetungan yang bersaiz kecil yang tidak dapat menampung kuantiti air untuk di alirkan ke parit besar sebelum di alirkan ke sungai Skudai. Pembinaan lencongan untuk melancarkan aliran air sepanjang 280 meter yang melibatkan kerja-kerja pipe packing atau pun paip konkrit berkembar dengan saiz 1.2 meter. garis pusat termasuk kerja-kerja pengalihan utiliti seperti paip bekalan air dan kabel komunikasi akan dilaksanakan oleh JPS pada tahun 2014 Yang Berhormat, sehingga 2015 dengan anggaran kos 3.5 juta tertakluk kepada kelulusan peruntukan yang akan diperoleh kelak. Bagi menjawab dakwaan Ahli Yang Berhormat Kulai bahawa terdapat satu kematian pada hari tersebut. Ingin saya memaklumkan bahawa kematian seorang individu tersebut tidak dapat di sahkan kerana JPS tidak menerima sebarang laporan rasmi daripada pihak media atau pun polis. Tuan Pengerusi, saya menyangkal dakwaan Ahli Yang Berhormat Kulai yang mengatakan bahawa kerajaan tidak memberi perhatian terhadap banjir kilat. Untuk makluman Dewan yang mulia ini, sebenarnya pihak kerajaan memang menjalankan kerja- kerja penyelenggaraan secara berkala bagi memastikan sistem saliran dapat mengalirkan air dengan sempurna. Termasuk kerja-kerja memotong rumput dan membersihkan sampah sarap sekurang-kurangnya pada kadar kekerapan sekali setahun, itu memang dibuat. Selain daripada itu, kerja-kerja menaik taraf kolam takungan fasa 2 yang melibatkan pembersihan pemendapan kelodak, mendalam dan melebarkan kolam takungan untuk meningkatkan kapasiti kolam serta membawa keluar segala jenis halangan seperti sampah yang ada termasuk membina semula perangkap sampah telah di jalankan bermula pada 29 Julai 2013. Dijangka siap pada akhir September 2013 dengan kos berjumlah RM420,000. Di samping itu, kerja-kerja pengindahan juga dilaksanakan untuk memelihara kolam takungan tersebut dengan menyediakan persekitaran yang lebih baik untuk di jadikan kawasan riadah.